Publication: Magyar Közlöny
Issue: MK-2001-45 (Year: 2001, Number: 45)
Era: 1990-2004
Section: a 10/2001. (IV. 19.) KöM rendelethez
Paragraph Index: 162

a 10/2001. (IV. 19.) KöM rendelethez A rendeletben előforduló és a veszélyes anyagok kockázataira utaló „R” mondatok értelmezése A veszélyes anyagok kockázataira utaló R-mondatok jelentése a külön jogszabályok megfelelő alkalmazásával: R40 = maradandó egészségkárosodást okozhat, R45 = rákot okozhat (karcinogén hatású lehet), R46 = öröklődő genetikai károsodást okozhat (mutagén hatású lehet), R 49 = belélegezve rákot okozhat (karcinogén hatású lehet), R60 = a fertilitást (fogamzóképességet vagy nemzőképességet) károsíthatja, R61 = a születendő gyermekre ártalmas lehet. Az R jelű anyagok felsorolása az Európai Unióban osztályozott veszélyes anyagok jegyzékéről szóló, az Egészségügyi Közlöny 2000. november 30-i, L. évfolyam, 22. számában közzétett 8004/2000. (EüK. 22.) EüM tájékoztatóban található. Az ott felsorolt anyagok közül e rendeletet csak a fenti hat R jelű vegyületcsoport és ezek közül is csak a VOC anyagok érintik.

Source: https://magyarkozlony.hu/hivatalos-lapok/44d49b8821dc84325530d3267c554e659abf9f51/dokumentumok/7cedbf244fd5dfc59a67af4459e8ff0a333f9af8/letoltes